Diari Oficial de la Generalitat Valenciana


Sumari del DOGV 1526, del 22-04-1991 (1991/820905)

ORDRE de 20 de març de 1991, de la Conselleria de Cultura, Educació i Ciència, per la qual es convoca un concurs de projectes de transició que actuen en el camp de la formació i preparació dels joves estudiants per a la vida professional i adulta
------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1991/03/20/(1)/dof/vci/html**

### Dades del document

Número de DOGV
:   1526

Data del DOGV
:   22-04-1991

Secció del DOGV
:   DISPOSICIONS GENERALS

Número del document
:   1991/820905


Data del document
:   20-03-1991

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 20 de març de 1991, de la Conselleria de Cultura, Educació i Ciència, per la qual es convoca un concurs de projectes de transició que actuen en el camp de la formació i preparació dels joves estudiants per a la vida professional i adulta.  
En el preàmbul de la Llei orgànica 1/1990, de 3 d?octubre, d'Ordenació General del Sistema Educatiu, s?assenyala que «Al llarg de l?Educació Bàsica... els joves espanyols, sense discriminació de sexe, desenrotllaran una autonomia personal que els permetrà operar en el seu medi, adquiriran els aprenentatges de caràcter bàsic i es prepararan per incorporar-se a la vida activa».  
Igualment, i ja en l'articulat, s?estableix com una de les finalitats de l?Ensenyament Mitjà obligatori la de «transmetre a tot l'alumnat els elements bàsics de la cultura... i que es preparen per a la incorporació a la vida activa»; posteriorment, s'assenyala que «la formació professional específica facilitarà la incorporació dels joves a la vida activa».  
Totes aquestes afirmacions són conseqüència de la gran importància i la progressiva complexitat que, per a la joventut, suposa i significarà en el futur el procés de transició a la vida activa.  
En aquest sentit, a través de la Direcció General de Centres i Promoció Educativa, s'han dut a terme, en els últims cursos, experiències que, partint d'una formació integral dels joves, pretenen de facilitar llur inserció en el món social i laboral.  
Aquestes experiències s'han concretat, d'una banda en campanyes i concursos públics per a premiar projectes relacionats amb el trànsit dels joves a la vida activa i, d'altra en les pràctiques formatives en alternança. Aquestes últimes, que s'han manifestat com un mecanisme molt eficaç d?afavoriment de la transició, requereixen, potser, d'una sèrie de projectes complementaris que serviran de reforç mutu, en la consecució de l?objectiu comú, que és facilitar la transició dels joves a la vida adulta i activa.  
Per tot això, i fent ús de les facultats que em confereix l'art.- 35 de la Llei 5/198,3, de 30 de desembre., de govern valencià,  
ORDENE:  
Primer  
Convocar un concurs de projectes de transició que actuen en el camp de la formació i la preparació dels joves per- a la vida professional i adulta, que es desenvoluparà segons les distintes modalitats per alumnat i/o professorat de centres de nivells no universitaris, centres educatius d'Ensenyaments Mitjans, ajuntaments i mancomunitats, i associacions juvenils de la Comunitat- Valenciana.  
Segon  
Aprovar les bases que regiran aquest concurs, les quals s'inclouen en l'annex I d'aquesta ordre.  
Tercer  
L?import global màxim destinat a les ajudes econòmiques a què fa referència aquesta ordre seran: del capítol II, servei 0.5, 4.900.000 PTA i del servei 0.6, 4.000.000 PTA; del capítol IV, línia de subvenció 410/000/91 del Programa 45.22.099.66 d?Ensenyaments Bàsics (5.000.000 PTA) i línia de subvenció 408/000/91 del Programa 26.75.254.25 d'Ensenyaments Mitjans (10.610.392 PTA), de l'actual exercici econòmic.  
DISPSICIONS FINALS  
Primera  
Es faculta la Direcció General de Centres i Promoció Educativa perquè, en l'àmbit de les seues competències, adopte les mesures necessàries per al compliment d'aquesta ordre i resolga totes les incidències que se?n puguen plantejar en la interpretació i en l'execució.  
Segona  
Aquesta ordre entrarà en vigor a l?endemà de la publicació en el Diari Oficial de la Generalitat Valenciana.  
València, 20 de març de 1991.  
El Conseller de Cultura, Educació i Ciència,   
ANTONI ESCARRE ESTEVE  
ANNEX I  
Bases comunes del concurs de projectes de transició  
Primera   
L?objectiu d?aquest concurs és ajudar en la implantació i el desplegament de projectes que faciliten la inserció social i professional dels joves estudiants, i a aquelles experiències de transició a la vida activa relacionades amb l?entorn econòmic i social, que fomenten la creativitat o incloguen elements innovadors.  
Segona  
Podran acollir-se a les ajudes, d'acord amb les modalitats:  
a) Centres públics de FP i escoles d?Arts Aplicades i Oficis Artístics.  
b) Alumnat i/o professorat de centres d'ensenyament no universitari.  
C) Ajuntaments i mancomunitats.  
d) Associacions juvenils.  
Tercera  
S'estableixen les modalitats següents:  
a) Projectes d?iniciació professional.  
b) Projectes de creació de miniempreses.  
c) Projectes de foment i promoció de l?entorn.  
d) Projectes d?itineraris de transició.  
e) Projectes d'innovació tecnològica, disseny i moda.  
Quarta  
Els projectes han de ser originals i no haver estat premiats en concursos anteriors. No obstant això, podran premiar-se continuacions o aprofundiments, sempre que la comissió avaluadora considere que hi inclouen suficients elements innovadors.  
Cinquena  
Els sol·licitants que opten al concurs hauran de presentar instància, d?acord amb el model de l'annex II, adreçada al Director General de Centres i Promoció Educativa de la Conselleria de Cultura, Educació i Ciència, Av. Campanar, núm. 32, 46285 de València, a través dels Serveis Territorials de Cultura i Educació, els centres d'informació de l?Oficina d'Informació d'Iniciatives i Reclamacions de la Generalitat Valenciana, o per qualsevol de les formes establertes en l'article 66, de la Llei de Procediment Administratiu.  
Sisena  
A les instàncies s'hi adjuntaran aquells documents que es determinen en cada una de les bases específiques. En el sobre haurà de figurar: «Concurs de Projectes de Transició», amb indicació de la modalitat en què es participa.  
Setena  
El termini de presentació de les sol·licituds que opten a qualsevol de les modalitats del concurs finalitzarà als 30 dies naturals, comptadors a partir del següent al de la publicació d'aquesta ordre.  
Vuitena  
La valoració dels projectes la farà una comissió integrada per:  
- la cap del Servei de Promoció Educativa, que farà de Presidenta,  
- el cap de la Secció d?Iniciació Professional,  
- un/a representant de la Direcció General d'Ordenació i Innovació Educativa, nomenat/da pel seu Director General.  
- un/a representant de la Inspecció Educativa, nomenat/da pel Director General coordinació i Innovació Educativa,  
- un/a representant de l?Institut Valencià de la Joventut, nomenat/da pel seu Director General,  
- un/a representant de l?Institut Valencià de la Dona, nomenat/da per la seua Directora,  
- un/a representant de l?IMPIVA, nomenat/da pel seu President,  
- un/a representant de la Direcció General d'Ocupació i Cooperació, nomenat/da pel seu Director General,  
- un/a representant de la Cambra Oficial de Comerç;, Indústria i Navegació de València, nomenat/da pel seu President,  
- un/a representant de la Federació Valenciana de Municipis i Províncies, nomenat/da pel seu President,  
- un tècnic del Programa Transició, amb veu però sense vot, que farà de secretari.  
Novena   
Una vegada valorats els projectes s'elevarà la proposta dels seleccionats al Director General de Centres i Promoció Educativa, el qual resoldrà el concurs.  
Aquesta resolució es publicarà en el Diari Oficial de la Generalitat Valenciana i es notificarà a les persones interessades, fent-se constar les subvencions que corresponguen a cadascun dels projectes seleccionats.  
Desena  
Els beneficiaris quedaran obligats a:  
a) Posar en marxa el projecte en començar el curs escolar 91-92 (excepció feta del cas de projectes d'innovació tecnològica, disseny i moda).  
b) Comunicar les incidències que es podrien produir en el desenrotllament del projecte.  
c) Fer constar en la publicitat, els impresos, etc., corresponents al projecte, la col·laboració de la Conselleria de Cultura, Educació i Ciència.  
d) Presentar una memòria al cap d'un mes de funcionament del projecte i una altra al final del curs 91-92.  
e) Sotmetre?s a les actuacions de control financer que corresponen a la Intervenció General, en relació a l'ajuda concedida.  
Onze  
L?incompliment de qualsevol de les obligacions anteriors suposarà la pèrdua de la subvenció i, per tant, la devolució de les quantitats rebudes fins aquell moment.  
Dotze  
 En el cas que algunes de les persones que formen part de l?equip que presenta el projecte, en començar el curs, no pertanyessen al centre, associació o institució, podran ser substituïdes per unes altres després que s'haja comunicat prèviament al Director General de Centres i Promoció Educativa.  
Tretze  
La Inspecció Educativa farà el seguiment, l?orientació i l'avaluació dels projectes premiats.  
Catorze  
Els projectes premiats quedaran en propietat de la Conselleria de Cultura, Educació i Ciència, que en podrà fer ús i publicar-los si ho considera convenient.  
Quinze  
Els projectes que no resulten premiats disposaran de 3 mesos, a partir de la resolució, per a ser retirats de la Direcció General de Centres i Promoció Educativa. Una vegada transcorregut aquest període els treballs seran arxivats.  
Bases específiques per a la modalitat de projectes d'iniciació professional (PIP)  
(Per a centres públics de Formació Professional i escoles d?Arts Aplicades i Oficis Artístics de la Comunitat Valenciana).  
A. Finalitat de les ajudes  
Finançar, totalment o parcial, els projectes que completen les pràctiques en alternança, i faciliten la inserció professional dels estudiants, especialment dels últims cursos; que afavoresquen la seua autonomia, els instruesquen en les tècniques d?autoocupació i que, en general, adeqüen la pràctica educativa a les noves exigències tècniques i d?organització del treball.  
B. Sol·licitants i requisits  
Podran sol·licitar aquestes ajudes, amb destinació a l'alumnat, els centres de Formació Professional i les escoles d?Arts Aplicades i Oficis Artístics de la Comunitat Valenciana.  
C. Documentació.  
Amb la sol·licitud de subvenció caldrà presentar la documentació següent:  
1. Original i còpia del projecte (en la qual s'inclourà una memòria econòmica).  
2. Certificat de l'acord del consell escolar del centre, en el qual s'aprova el projecte i se n?autoritza la realització.  
3. Codi de l?entitat bancària i sucursal i número de compte corrent al qual s'ha de transferir, l'ajuda.  
D. Valoració.  
Es tindran en compte els apartats següents (avaluats d'acord amb la valoració que s'hi específica:  
1. Descripció i anàlisi de l'entorn sòcio-econòmic: 4 punts  
2. Objectius: 3 punts  
3. Coordinació amb la resta d'activitats del centre: 4 punts  
4. Grau d?implicació d'altres organismes o institucions: 3 punts  
A més a niés, la comissió avaluadora tindrà en compte la creativitat i la novetat, l?adequació a nivell educatiu o edat i la participació en les campanyes de transició: 6 punts  
Total màxim punts: 20 punts.  
E. Quantia de les ajudes:  
S'estableix com a quantia màxima d?ajuda per projecte la quantitat de 500.000 PTA.  
Bases específiques per a la modalitat de projectes de creació de miniempresa  
(Per a l'alumnat de centres mantinguts amb fons públics de nivell no universitari de la Comunitat Valenciana).  
A. Finalitat de les ajudes:  
Finançar, totalment o parcial, les activitats l?objectiu de les quals és el desenrotllament d'una miniempresa escolar.  
B. Sol·licitants i requisits:  
Podrà sol·licitar aquestes ajudes l'alumnat de centres educatius de nivell no universitari de la Comunitat Valenciana en grups d'un número no inferior a 10 i coordinats per un professor o una professora.  
C. Documentació:  
Amb la sol·licitud de subvenció caldrà presentar la documentació següent:  
1. Original i còpia del projecte.  
2. Certificats:  
a) Certificació del Director o Directora del centre en què s'acredite que l'alumnat i professorat responsable hi pertanyen.  
b) Certificació de l'acord del consell escolar del centre en què s'aprova el projecte i se n?autoritza la realització.  
3. Codi de l?entitat bancària, sucursal i número de compte corrent a la qual s'ha de transferir l'ajuda.  
D. Valoració  
S'hi tindran en compte els apartats següents, avaluats d'acord amb la valoració que s'hi específica:  
1. Descripció i anàlisi de l?entorn: 3 punts.  
2. Objectius: 3 punts.  
3. Coordinació amb la resta d?activitats del centre: 3 punts.  
4. Tipus de miniempresa (fórmula jurídica, producte o servei, raons de l?elecció, estudi econòmic, etc.): 5 punts.  
A més a més, la comissió avaluadora tindrà en compte la creativitat i la novetat, l'adequació a nivell educatiu o edat i la participació en les campanyes de transició: 6 punts.  
Total màxim punts: 20 punts.  
E. Quantia de les ajudes:  
S'estableix com a quantia màxima d?ajuda per projecte premiat la quantitat de 300.000 PTA.  
Aquells projectes presentats que acrediten la seua participació a la campanya de miniempreses organitzada per la Direcció General de Centres i Promoció Educativa, rebran una ajuda almenys de 50.OOO PTA.  
Bases específiques per a la modalitat  
de projectes de foment i promoció   
de l?entorn des del medi educatiu  
(Per a grups d'alumnat i professorat de centres educatius mantinguts amb fons públics de nivell no universitari, ajuntaments i mancomunitats de la Comunitat Valenciana.)  
A. Finalitat de la subvenció:  
Finançar, totalment o parcial, activitats l?objectiu de les quals és vincular l'acció educativa a la realitat de l?entorn, a partir d'unes relacions amb organismes i institucions, i del disseny d?estratègies per a la promoció i el desenvolupament d'algun aspecte de la zona.  
B Sol·licitants i requisits:  
Podran sol·licitar l'ajuda:  
1. Grups d'alumnat en un número no inferior a 10, coordinats per un o més professors o professores de centres de nivell no universitari de la Comunitat Valenciana.  
2. Ajuntaments i mancomunitats de la Comunitat Valenciana.  
C. Documentació:  
Amb la sol·licitud de subvenció caldrà presentar la documentació següent:  
1. Original i còpia del projecte.  
2. Certificats:  
En el cas dels grups d'alumnat i professorat:  
a) Certificació del Director o la Directora en què s?acredite que l'alumnat i el professorat responsable pertanyen al centre.  
b) Certificació de l'acord del consell escolar del centre en què s'aprova el projecte, i n'autoritza la realització.  
En el cas d?ajuntaments i mancomunitats:  
a) Certificació de l'alcalde o president, en què conste que el personal que presenta el projecte treballa en aquesta institució.  
b) Certificació del ple o la comissió de govern, en què s'aprova el projecte i se n?autoritza la realització.  
3. Codi de l?entitat bancària, sucursal i número de compte corrent on s'ha de transferir l'ajuda.  
D. Valoració.  
Es tindran en compte els apartats següents, avaluats d'acord amb el barem que s'hi específica:  
1. Descripció detallada de l'aspecte o aspectes de l?entorn que es pretén promocionar: 4 punts  
2. Objectius: 3 punts   
3. Pla d'actuacions (temporalització, pressupost, etc.): 4 punts  
4. Organismes i institucions implicats i coordinació entre ells: 3 punts.  
A més a més, la comissió avaluadora tindrà en compte la creativitat i la novetat, l?adequació al nivell educatiu i la participació en les campanyes de transició o activitats similars: 6 punts.  
Total màxim punts: 20 punts.  
E. Quantia de les ajudes:  
S'estableix com a quantia màxima d?ajuda per projecte premiat la quantitat de 350.000 PTA.  
Aquells projectes presentats que acrediten la seua participació a la campanya de Foment i Promoció de l?entorn des del medi educatiu organitzada per la Direcció General de Centres i Promoció Educativa rebran una ajuda almenys de 50.000 PTA.  
Bases específiques per a la modalitat   
de projectes d'itineraris de transició  
(Per a grups d'alumnat i professorat de centres educatius de nivells, no universitaris, associacions juvenils, ajuntaments i mancomunitats de la Comunitat Valenciana)  
A. Finalitat de la subvenció:  
Finançar, totalment o parcial, itineraris de transició, com són aquells estudis o projectes adreçats a facilitar la incorporació a la vida activa des del món educatiu.  
B. Sol·licitants i requisits:  
Podran sol·licitar aquesta ajuda:  
1. Grups d'alumnat en un número no inferior a 10, coordinats per un professor o una professora, o més, de centres no universitaris de la Comunitat Valenciana.  
2. Ajuntaments i mancomunitats de la Comunitat Valenciana  
3. Associacions juvenils de la Comunitat Valenciana.  
C. Documentació:  
Amb la sol·licitud de subvenció caldrà presentar la documentació següent:  
1. Original i còpia del projecte.  
2. Certificats:  
En el cas de grups d'alumnat i professorat:  
a) Certificació del Director o Directora del centre en què s?acredite que el professorat responsable pertany al centre.  
b) Certificació de l'acord del consell escolar del centre en què s'aprova el projecte i se n'autoritza la realització.  
En el cas d'ajuntaments i mancomunitats:  
a) Certificació de l'alcalde o president, on conste que el personal que presenta el projecte presta serveis en aquesta institució.  
b) Certificació del ple o comissió de govern en què s?aprova el projecte i se n?autoritza la realització.  
En el cas d?associacions juvenils:  
a) Certificació del president on conste que el personal que presenta el projecte és membre de l'associació o hi presta serveis.  
b) Certificació de l'acord de l?òrgan competent en què s?aprova el projecte i se n?autoritza la realització.  
3. Codi de l?entitat bancària, sucursal i número de compte corrent al qual s'ha de transferir l'ajuda.  
D. Valoració:  
Es tindran en compte els apartats següents, avaluats d?acord amb el barem que s?hi específica:  
1. Descripció detallada de l?entorn: 3 punts.  
2. Justificació i objectius de l?activitat elegida: 4 punts.  
3. Pla d'actuacions (temporalització, pressupost, etc..): 4 punts.  
4. Grau d?implicació d'organismes i institucions: 3 punts.  
A més a més, la comissió avaluadora tindrà en compte la creativitat i la novetat, l'adequació al nivell educatiu i la participació en les campanyes de transició o activitats similars: 6 punts.  
Total màxim punts. 20 punts.  
E. Quantia de les ajudes:  
S'estableix com a quantia màxima d?ajuda per projecte la quantitat de 250.000 PTA.  
Bases específiques per a la modalitat  
de projectes d'innovació tecnològica, disseny i moda  
(Per a alumnat de centres d?Ensenyaments Mitjans de la Comunitat Valenciana)  
A. Finalitat de la subvenció:  
Premiar projectes d?innovació tecnològica, disseny i moda.  
B. Sol·licitants i requisits:  
Podria sol·licitar l'ajuda el mateix alumnat (en grups de menys de 7) matriculat en centres d'Ensenyaments Mitjans de la Comunitat Valenciana.  
C. Documentació:  
Amb la sol·licitud de subvenció caldrà presentar la documentació següent:  
1. Original i còpia en què s'indiquen els camps d?aplicació del treball, les característiques fonamentals i els mitjans emprats (gràfics, dibuixos il·lustratius, etc.).  
2. Certificat del Director o Directora del centre en què conste que l'alumnat que presenta el projecte hi està matriculat.  
3. Codi de l?entitat bancària, sucursal i número de compte corrent al qual s'ha de transferir l'ajuda.  
D. Valoració  
Hom tindrà en compte els apartats següents, avaluats d?acord amb el barem que s'hi específica:  
- Grau de pressupost del projecte en una determinada situació: 4 punts.  
- Qualitat: 4 punts.  
- Possibilitats d?aplicació: 4 punts.  
- Funcionalitat, ergonomia i «adequació d'ús: 4 punts.   
- Estètica: 4 punts. Total màxim: 20 punts.  
E. Quantia de les ajudes:  
S'estableix com quantia d'ajuda per projecte la quantitat de 150.000 PTA.  
ANNEX II  
Model de sol·licitud d'ajuda per a projectes de transició  
A presentar per:  
a) el/la Director/a del centre educatiu.  
b) un/a representant de l'alumnat o del professorat.  
C) el/la President/a de la corporació local.  
d) un/a representant de l?associació (segons la classe de projecte).  
Sr./a.   
com a representant legal de   
EXPOSE:  
Que, una vegada convocat el concurs públic de projectes de transició per ordre de la Conselleria de Cultura, Educació i Ciència de data, hi concurse amb aquest projecte per optar a la modalitat  
de:   
Que, amb aquesta, finalitat, adjunte la documentació següent:   
1. Original i còpia del projecte.  
2. Documentació específica per a cada modalitat:   
a)  
b)  
c)  
Per tot això sol·licite participar en aquest concurs i accepte les bases incloses en l?ordre.  
 , de de 1991  
Il·lm. Sr. Director General de Centres i Promoció Educativa  
València


Còpia Permalink ELI